Jaroslav Maxmilián Kašparů

Prof. PaedDr. ThDr. MUDr. et MUDr. Jaroslav Maxmilián Kašparů, Ph.D., dr. h. c. ako spisovateľ známy tiež pod autorským menom Max Kašparů, (* 14. máj 1950, Žirovnice) je český psychiater, pedagóg, člen sekulárneho rádu želivských premonštrátov, gréckokatolícky kňaz a esperantista. Pôsobí v Pelhřimove. Je autorom duchovnej literatúry. Je externým spolupracovníkom Českého rozhlasu, kde pravidelne vystupuje v relácii Ako to vidia.Český rozhlas 2 – Praha: Jaroslav Maxmilián Kašparů Príležitostne vystupuje aj v reláciách Českej televízie.

 Biografia 
 Vzdelanie 
Po gymnáziu mal v úmysle študovať literatúru na Akadémii múzických umení. Pod vplyvom rodiny sa prihlásil k prijímaciemu konaniu na Fakultu všeobecného lekárstva Karlovej univerzity. Pretože sa umiestnil v druhej tretine uchádzačov, mohol študovať odbor stomatológia (prvá tretina bola prijatá k všeobecnému lekárstvu). V priebehu štúdia ho zaujala psychiatria. Stážoval na psychiatrickej klinike pod vedením profesora Petra Zvolského.Kašparů, J. M.: Do výšky volím pád / Max Kašparů v rozhovoru s Janem Paulusem. 2008.

Po absolvovaní zubného lekárstva sa rozhodol pokračovať v štúdiu všeobecného lekárstva a následne sa špecializovať v psychiatrii. Stomatológovia mohli, podľa jeho vyjadrenia, doštudovať iba štvrtý až šiesty ročník odboru všeobecného lekárstva v riadnom dennom štúdiu. Kašparů však zvolil diaľkovú formu štúdia popri zamestnaní. Jedinou lekárskou fakultou, ktorá túto formu umožnila, bola Univerzita Komenského v Bratislave. Na nej musel opäť zložiť všetky skúšky zo šiestich ročníkov vrátane štátnych záverečných skúšok. V dôsledku rozhodnutia pokračovať v štúdiu a nenastúpiť na dráhu stomatológa, s ním ukončila vzťah spolužiačka krátko pred plánovanou svadbou.

Vyštudoval tiež odbory teológia a pedagogika na Teologickej fakulte Juhočeskej univerzity v Českých Budějoviciach. V štúdiu teológie ďalej pokračoval a získal doktorát (PhD). Habilitoval (t. j. stal docentom) na univerzite v Košiciach v odbore pastorálna teológia prácou, ktorá vyšla v upravenej podobe knižne pod názvom Hypnóza – Pastorálna kauza. Doktorát z pedagogiky získal na GTF PU v roku 2012.

V roku 2011 mu bol udelený čestný titul doctor honoris causa (dr. h. c.) v Bratislave. Dňa 4. apríla 2012 bol zapísaný do Českej knihy rekordov ako držiteľ najväčšieho počtu vysokoškolských titulov.Nejvíce vysokoškolských titulů | Agentura Dobrý denČeská databanka rekordů 2012: Nejvíce vysokoškolských titulů, Agentura Dobrý den, prístup: 14.10.2012Česká nej. Televize.cz, prístup: 14.10.2012

 Ďalší život 
Žije v Rynárci, psychiatrickú prax prevádzkoval v Pelhřimove. Je veľmi žiadaný aj ako vedúci duchovných cvičení.

Pri pražských vysokoškolských štúdiách sa zoznámil s Tomášom Halíkom. Tomáš Halík mu išiel na svadbe za svedka, jeho vôbec prvým krstom po jeho tajnej kňazskej vysviacke bol krst dcéry Maxa Kašparů, Bernadetty. Okrem nej má Max Kašparů ešte dcéru Teréziu.

Meno Maxmilián mu v roku 1984 pri tajnom vstupe do sekulárneho rádu želivských premonštrátov udelil opát Želivského kláštora Bohumil Vít Tajovský. Získal ho po poľskom svätcovi sv. Maximiliánovi Kolbe.

 Politika 
V októbri 2012 bol preferenčnými hlasmi zvolený do krajského zastupiteľstva kraja Vysočina ako člen TOP 09.V zastupitelstvu Vysočiny zasedne majitel rekordního počtu vysokoškolských titulů

Ako člen KDU-ČSL prestúpil do TOP 09, z ktorej vystúpil v lete 2014, keď nezdieľal názor vedenia strany na interrupcie. Ako nestraník sa následne stal členom lidoveckého klubu krajského zastupiteľstva na Vysočine.

 Členstvo 
Je členom výboru sekcie pre hypnózu Českej lekárskej spoločnosti Jána Evanjelistu Purkyně, tiež bol členom Českého klubu skeptikov SISYFOS.

Venuje sa štúdiu jazyka esperanto. Je členom Medzinárodného združenia katolíckych esperantistov a čestným členom Českej esperantské mládeže. Ako psychiater je tiež členom UMEA (Medzinárodné združenie lekárov-esperantistov) a odporúča štúdium esperanta predovšetkým svojím starším pacientom, pretože štúdium jazykov je podľa neho dobrou prevenciou proti demencii, ale národné jazyky sú pre štúdium v neskoršom veku už ťažké. Ďalší prínos esperanta pre seniorov vidí v možnosti rozšírenia ich spoločenských kontaktov.Jak to vidí ... – 12.10.: Jaroslav Maxmilián Kašparů (čas 24:17 – 25:21)

 Dielo 
Vydal viac ako dve desiatky publikácií v češtine a slovenčine, z ktorých niektoré boli preložené do poľštiny, taliančiny, francúzštiny, slovenčiny a esperanta. Do češtiny naopak preložil učebnicu esperanta.

 Vlastné diela 
 Hovory o sobě (Nakladatelství Cesta, 1990) 
 Věroměr Maxe Kašparů (1999) 
 Malý kompas víry: Pro hledající, bloudící a nevěřící mladé lidi (Matice cyrilometodějská 1995, 1998, 2001) 
 O radostech lidské duše s Maxem Kašparů (2001) 
 Homiletické trivium (Matice cyrilometodějská, 2001) 
 2 dni s Maxom Kašparů (Katechetické centrum Banská Bystrica, Prešov, 2001)
 Základy pastorální psychiatrie pro zpovědníky (Nakladatelství Cesta, 2002) 
 Do výšky volím pád (Karmelitánské nakladatelství, 2003) 
 Sedmero zastavení u klíčové dírky (Nakladatelství Cesta, 2003) 
 Niekoľko pohľadov na problémové deti a ich výchovu (Katechetické centrum Rožňava, 2003)
 Vánoční paradoxy (2004) 
 Vánoční proč-kdy-jak-kde (2004) 
 Jinými slovy. Na minutu s Maxem Kašparů (2005) 
 Šum z pěn (Nakladatelství Cesta, 2005) 
 Hypnóza, pastorální kauza – upravená dizertačná práca (Trinitas, 2006) 
 Z pláště a dalmatiky (Nakladatelství Cesta, 2006) 
 Třicet případů... aneb Malé, bílé, kulaté. (Nakladatelství Cesta, 2007) 
 Zápisník potulného kazatele (Nakladatelství Cesta, 2008) 
 Ve zpětném zrcátku Jindřicha Štreita (Nakladatelství Cesta, 2009) 
 O bludných kruzích a bludných kamenech (Nakladatelství Cesta, 2011) 
 Stručný esperantsko-český psychiatrický slovník (s Miroslavom Malovcom, Norbertinum, Pelhřimov, 2012) 
 Po provaze ke Kristu (Karmelitánské nakladatelství, Kostelní Vydří, 2013) 
 Naslouchat je víc než poslouchat (Nakladatelství Cesta, Brno, 2013) 

 Preklady vlastných diel do cudzích jazykov 
 DIMM come Credi ... (Città Nuova, Rím) 
 Przewodnik po Radość (Wydawnictwo WAM, Krakov) 
 Le Gioia dell'anima (Città Nuova, Rím) 
 Kristnaskaj demandoj kaj paradoksoj (KAVA-PECH, Dobšiná, 2010, preložil Marek Blahuš, ISBN 978-80- 87169-19-3) 
 Wiaromierz (Wydawnictwo WAM, Krakov) 
 Konciza psikiatria Vortaro (s Miroslavom Malovcom, Norbertinum, Pelhřimov) 
 Po lane ku Kristovi (Karmelitánské nakladatelství, Bratislava, 2013)

 Preklady cudzích diel 
 Esperanto přímou metodou (Stano Marček, KAVA-PECH, Dobšiná, 2010, preložil Max Kašparů, ISBN 978-80-87169-18-6) 

 Referencie 

 Literatúra 


 Iné projekty 

 Externé odkazy 
 Zoznam diel v databáze Národnej knižnice ČR, ktorých autorom nebo témou je Jaroslav Maxmilián Kašparů
 Osobné webové stránky 
 Ako očistiť naše vnútro, Rozhovor o psychiatrii, psychoanalytici a spovede na www.katolik.cz
 Max Kašparů: Absence studu i norem a bezmoc. To nás sžírá, pelhrimovsky.denik.cz, 10. januára 2015

 Zdroj 

Kategória:Českí rímskokatolícki kňazi
Kategória:Českí psychiatri
Kategória:Českí náboženskí spisovatelia
Kategória:Českí esperantisti